Diari Oficial de la Generalitat Valenciana


Sumari del DOGV 7364, del 19-09-2014 (2014/8488)

RESOLUCIÓ de 7 de juliol de 2014, de la Direcció Territorial de Castelló, per la qual s'acorda tindre per extingits els efectes de l'autorització ambiental integrada concedida a la mercantil Temex, SA, per a la instal·lació d'una planta d'emmagatzematge de líquids i sòlids a granel a ubicar a la dàrsena sud de l'ampliació del port de Castelló. Expedient número 02/10/AAI/CS.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7364

Data del DOGV
:   19-09-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/8488


Data del document
:   07-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 7 de juliol de 2014, de la Direcció Territorial de Castelló, per la qual s'acorda tindre per extingits els efectes de l'autorització ambiental integrada concedida a la mercantil Temex, SA, per a la instal·lació d'una planta d'emmagatzematge de líquids i sòlids a granel a ubicar a la dàrsena sud de l'ampliació del port de Castelló. Expedient número 02/10/AAI/CS. [2014/8488]  
Antecedents de fet  
1. Amb data 8 de setembre de 2010, Miguel Tello Extremera, en nom i representació de la mercantil Temex, SA, amb CIF R55895976 i domicili a Madrid, carretera de València, km 14,8, presenta en els Servicis Territorials de la Conselleria de Medi Ambient, Aigua, Urbanisme i Habitatge una sol·licitud d'autorització ambiental integrada per a una planta d'emmagatzematge líquids i sòlids a granel a ubicar en dàrsena sud, de l'ampliació del port de Castelló (Castelló).  
  
2. Durant la tramitació es rep un informe de l'autoritat portuària de Castelló en el qual informa que «el Consell d'Administració celebrat en data 27 de juny de 2012 va autoritzar la renúncia a la concessió administrativa atorgada a la mercantil TEMEX,SA, per a l'ocupació d'una parcel·la en la dàrsena sud del port de Castelló, per a la instal·lació d'un parc d'emmagatzematge de biodièsel i/o oli vegetal, així com de sòlids a granel».  
3. Elaborada una proposta de resolució i concedit el tràmit preceptiu d'audiència a l'interessat, no consten en l'expedient al·legacions respecte d'això, i es continua la tramitació del procediment.  
4. Sotmés l'expedient junt amb l'esborrany de proposta al dictamen favorable de la Comissió Territorial d'Anàlisi Ambiental Integrat de Castelló, amb data 29 de gener de 2013 la Direcció Territorial de Castelló de la Conselleria d'Infraestructures, Territori i Medi Ambient, resol concedir autorització ambiental integrada excepte el dret de propietat o concessió sobre el terreny en què es projecta l'activitat i sense perjuí del de tercers, a l'empresa Temex, SA, per a la instal·lació d'una planta d'emmagatzematge de líquids i sòlids a granel, ubicada en l'ampliació dàrsena sud del port de Castelló, i queda inscrita en el Registre d'Instal·lacions de la Comunitat Valenciana amb el número 655/AAI/CV.  
  
Esta resolució va ser remesa al titular en data 31 de gener de 2013 i, notificada el dia 6 de febrer de 2013, es va publicar en el Diari Oficial de la Comunitat Valenciana del día15 d'abril de 2013 (DOCV 7003).  
  
5. Advertit error material en la transcripció de l'informe del Servici de Gestió de Residus, i amb el tràmit previ d'audiència a l'interessat, sense que este adduïra cap al·legació respecte d'això, es modifica d'ofici l'AAI 655/AAI/CV, mitjançant una resolució de 16 de maig de 2013, de la Direcció Territorial de Castelló de la Conselleria d'Infraestructures, Territori i Medi Ambient, que corregix este error material. Esta resolució va ser comunicada al titular amb data 16 de maig de 2013, amb què es justifica la recepció amb data 21 de maig de 2013 i i es publica en el DOCV de data 9 d'agost de 2013 (núm. 7086).  
6. Amb data 25 d'octubre de 2013, se sol·licita informe l'Ajuntament de Castelló sobre si l'activitat es troba en funcionament, que contesta en data 20 de desembre de 2013 que «Practicada la inspecció en la zona a instal·lar l'esmentada empresa i activitat no existixen, esta empresa desestima finalment esta ubicació i deixa sense efecte este projecte (no hi realitza cap activitat)».  
7. Amb data 17 d'abril de 2014 s'indica al titular que ha d'aportar informe i certificat emés per una Entitat Col·laboradora en Matèria de Qualitat Ambiental (ECMCA) degudament registrada, a fi d'obtindre l'autorització d'inici d'activitat, i l'indica que la no-aportació d'esta podrà donar lloc a l'exercici de les accions legals oportunes. El titular n'acusa recepció amb data 25 d'abril de 2014.  
8. Amb data 28 d'abril de 2014, i en resposta a l'escrit anterior, TEMEX, SA, comunica que «com a conseqüència de la situació econòmica general, es troba en concurs de creditors, la qual cosa implica l'abandó d'este projecte, que ja no podrà ser implementat», cosa que s'interpreta com una renúncia expressa a la seua execució.  
Als anteriors fets s'apliquen els següents,  
  
Fonaments de dret  
1. D'acord amb l'article 20 de la LPCA, les activitats que apareixen en els annexos I i II d'esta llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex II de la LPCA.  
2. A la Comunitat Valenciana l'òrgan competent per a atorgar les autoritzacions ambientals integrades és la Conselleria d'Infraestructures, Territori i Medi Ambient, d'acord amb l'article 3.8 de la Llei 16/2002 i el Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.(DOCV 7296).  
D'altra banda, de conformitat amb allò que disposa l'article 24.1 de la Llei 2/2006, de 5 de maig i l'art. 21.1 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, correspon a la Direcció Territorial de Castelló de la Conselleria d'Infraestructures, Territori i Medi Ambient, la competència per a la tramitació i resolució del procediment d'autorització ambiental integrada de les instal·lacions en què s'exercisquen activitats de l'annex II de la Llei 2/2006, perquè la direcció territorial de la conselleria és la competent en matèria de medi ambient per a l'àmbit territorial d'on s'ubica l'activitat.  
  
3. D'acord amb el que establix l'article 60 de la Llei 2/2006, de 5 de maig, les autoritzacions ambientals integrades, seran vàlides únicament per a les instal·lacions, locals o establiments on s'hi consignen.  
  
Així mateix, l'apartat 2 de l'esmentat article establix que els efectes de les autoritzacions ambientals integrades s'extingiran, entre altres casos, per renúncia del titular de la instal·lació o activitat.  
Vist tot l'anterior, amb especial atenció al que s'ha indicat en l'antecedent de fet octau en què s'interpreta com a renúncia a l'execució del projecte allò que ha exposat el titular de l'expedient i el fonament de dret tercer que resumix el que establix l'article 60 de la Llei 2/2006, de 5 de maig, relatiu a la renúncia del titular com un dels motius pels quals s'extingixen els efectes de les autoritzacions ambientals integrades concedides i a proposta del cap de la Secció de Qualitat Ambiental, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
  
Primer  
Tindre per extingits els efectes de l'AAI 655/AAI/CV concedida a l'empresa TEMEX, SA, per a la instal·lació d'una planta d'emmagatzematge de líquids i sòlids a granel ubicada en l'ampliació dàrsena sud del Port de Castelló, per renúncia expressa de la mercantil citada a l'execució del projecte autoritzat.  
  
Segon  
Notificar esta resolució a la mercantil TEMEX, SA, amb domicili als efectes de notificacions en la carretera de València, km 14,8, CP 28865 de Madrid.  
  
Tercer  
Contra esta resolució, que no esgota la via administrativa, es podrà presentar recurs d'alçada davant el director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des de l'endemà de la recepció d'esta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 7 de juliol de 2014.- El director territorial de la Conselleria d'Infraestructures, Territori i Medi Ambient: Jorge Traver de Juan.